Nasdaq Balti börs

Nasdaq Balti börs (inglise keeles Nasdaq Baltic) on Baltikumis tegutsev väärtpaberibörs, mis koondab Tallinna, Vilniuse ja Riia börse. Börs kuulub Nasdaq, Inci gruppi ja on üks osa Nasdaq Nordicu börsist. Balti börsil saab kaubelda siin noteeritud aktsiate, võlakirjade ja börsil kaubeldavate fondidega. Turu ametlik kauplemisvaluuta on euro. Börsi reguleeritud turu moodustavad Balti põhinimekiri ja Balti lisanimekiri. Lisaks on börsil võimalik kaubelda siinsel First Northi turul noteeritud aktsiate ja võlakirjadega. First North on alternatiivne turg Nasdaq Nordicu börsidel. Börsi üldnimi on NASDAQ OMX Baltic.

Nasdaq Balti börsi järelevalvet teostavad kohalikud finantsjärelevalve ametid (Eestis Finantsinspektsioon, Lätis The Financial and Capital Market Commission, Leedus Leedu Keskpank).

 Ajalugu 

 3. jaanuaril 2000 käivitasid Balti börsid esimese nimekirja, mis sisaldas 13 juhtivat Baltimaade avalikku ettevõtet, mis olid noteeritud Balti börsidel.
 1. juulil 2004 loodi Eesti, Läti ja Leedu börsiettevõttest koosnev Balti nimekiri kolme börsi põhinimekirjade kõigile aktsiatele.
2007 – Nasdaq Inc omandas OMX grupi ning koos sellega Balti börsi. Börsi nimeks sai Nasdaq Balti.
 8. veebruaril 2010 käivitati kauplemissüsteemi INET Balti- ja Põhjamaade väärtpaberiturgudel Tallinnas, Riias, Vilniuses ning Kopenhaagenis, Helsingis, Reykjavikis ja Stockholmis.
 1. jaanuaril 2014 sai Balti väärtpaberituru ühiseks valuutaks euro, mil Lätist sai euroala 18. liikmesriik
 18. septembril 2017 Eesti, Läti ja Leedu väärtpaberite keskdepositooriumid ühinesid, uue ettevõtte nimeks sai Nasdaq CSD Societas Europaea (Nasdaq CSD). Tegemist oli esimese väärtpaberite keskdepositooriumiga Euroopa Liidus, mis viis oma tegevuse vastavusse keskdepositooriumitele kohalduva Euroopa Liidu määrusega (Central Securities Depositories Regulation ehk CSDR).

 Nasdaq Balti börsi suurus 
2024. aasta 5. juuni seisuga oli Nasdaq Balti börsil noteeritud ettevõtete väärtus kokku ehk turuosa 10,644 miljardit eurot. See moodustab umbes 0,6% Nasdaq Nordicu börsi mahust. Balti börsi siseturgude turuosa on järgnev:

 Eesti – 5,4 miljardit eurot (51%);
 Leedu – 4,6 miljardit eurot (43%);
 Läti – 0,7 miljard eurot (6%).
+Börsi suurima turuväärtusega ettevõttedEttevõteEttevõtte turuväärtus 
(miljardit eurot)1.Ignitis grupėLIT1,342.LHV GroupEST1,143.Telia LietuvaLIT0,934.InfortarEST0,835.Enefit GreenEST0,836.TallinkEST0,56
2024. aasta mais tehti Nasdaq Balti börsil ühes päevas keskmiselt tehinguid 2,1 miljoni euro väärtuses (aktsiad, võlakirjad ja fondid kokku).

Seisuga 5. juuni 2024 on Balti börsil noteeritud:

 põhinimekirjas 34 ettevõtte aktsiad;
 lisanimekirjas 18 ettevõtte aktsiad;
 First North turul 19 ettevõtte aktsiad;
Balti First North välisaktsiate nimekirjas 1 ettevõtte aktsiad;
 Balti võlakirjade nimekirjas 72 emissiooni;
 First North võlakirjanimekirjas 34 emissiooni;
 3 ETFi.
 Aktsiate noteerimised (alates 1. jaanuarist 2022) 
Ettevõtte nimiLühinimiTurgEttevõtte koduturgTegevusvaldkondNimekirja lisamise kuupäevInfortarINF1TBalti põhinimekiriTallinna börsEnergeetika, laevandus ja kinnisvara14. detsember 2023APF HoldingsEGGFirst North aktsianimekiriRiia börsLinnukasvatus, munatootmine9. november 2023Grab2GoGRB2GFirst North aktsianimekiriTallinna börsMehitamata mugavuspoe ja apteegi loomine13. juuni 2023J.MolnerMOLNRFirst North aktsianimekiriTallinna börsGeneetiliste eriravimite pakkumine (ravimifirma)10. november 2022INDEXOIDX1RBalti põhinimekiriRiia börsFinantsteenuste pakkumine (peamiselt pensionifondi teenused Lätis)15. juuli 2022ClevonCLEVFirst North aktsianimekiriTallinna börsAutonoomsed tarnelahendused28. juuni 2022Punktid TechnologiesPNKTDFirst North aktsianimekiriTallinna börsVideomängude koodide veebipõhine müük19. mai 2022Robus GroupROBUSFirst North aktsianimekiriTallinna börsVideotreeningud ja treeninginventari müük21. aprill 2022Airobot TechnologiesAIRFirst North aktsianimekiriTallinna börsSisekliima tehnoloogia- ja tootmisettevõte10. veebruar 2022Hagen BikesHAGENFirst North aktsianimekiriTallinna börsKargo- ja kastirataste tootmine ja arendus29. detsember 2021

 Aktsiate nimekirjast kustutamised (alates 1. jaanuarist 2022) 
Ettevõtte nimiLühinimiTurgEttevõtte koduturgNimekirjast kustutamise kuupäevHagen BikesHAGENFirst North aktsianimekiriTallinna börs15. detsember 2023ClevonCLEVFirst North aktsianimekiriTallinna börs1. november 2023Ditton pievadķēžu rūpnīcaDPK1RBalti lisanimekiriRiia börs30. september 2023BaltikaBLT1TBalti põhinimekiriTallinna börs30. august 2023VEFVEF1RBalti lisanimekiriRiia börs12. juuli 2023HansaMatrixHMX1RBalti põhinimekiriRiia börs1. juuni 2023LinasLNS1LBalti lisanimekiriVilniuse börs1. oktoober 2022Likvidējamā AS "Kurzemes atslēga 1"KA11RBalti lisanimekiriRiia börs31. august 2022PATA SaldusSMA1RBalti lisanimekiriRiia börs18. jaanuar 2022OlainfarmOLF1RBalti põhinimekiriRiia börs10. jaanuar 2022

 Olulisemad Nasdaq Balti börsil noteeritud aktsiate hinnaliikumisi iseloomustavad indeksid 
OMX Baltic Benchmark GI – koosneb suurimatest ja enim kaubeldud aktsiatest Nasdaq Balti väärtpaberiturul ning hõlmab kõiki valdkondi. Selle koosseisu korrigeeritakse kaks korda aastas.

OMX Baltic 10 (OMXB10) – on kaubeldav indeks, mis koosneb 10-st Nasdaqi Balti väärtpaberiturul kõige aktiivsemalt kaubeldud aktsiast. Ühe väärtpaberi osakaal on maksimaalselt 15%. Indeksi koosseisu korrigeeritakse kaks korda aastas.

 Enim kaubeldud aktsiad 
Ettevõtted, kelle aktsiatega on enim kaubeldud 2024. aastal (käibe alusel, enim kaubeldud ettevõte on reastatud esimesena, 5. juuni seisuga):

 LHV Group
 Ignitis grupė
 Šiaulių bankas
 Enefit Green
 Tallink
TKM Grupp
Aastate lõikes on olnud börsi enim kaubeldud aktsiaks:

 2019. aastal Šiaulių bankas;
 2020. aastal Šiaulių bankas;
 2021. aastal Ignitis grupė;
 2022. aastal Enefit Green;
 2023. aastal Enefit Green.

 Suurima turuväärtuse kasvuga ettevõtted (2023. aastal)  
KohtEttevõtte nimiLühinimiTurgEttevõtte koduturgTegevusvaldkondTuruväärtuse kasv 2023. aastal (%)1EfTEN Real Estate FundEFT1TBalti põhinimekiriTallinna börsKinnisvaraarendus 104%2J.MolnerMOLNRFirst North aktsianimekiriTallinna börsGeneetiliste eriravimite pakkumine (ravimifirma) 85%3Pro Kapital GruppPKG1TBalti põhinimekiriTallinna börsKinnisvaraarendus 74%4GrigeoGRG1LBalti põhinimekiriVilniuse börsMajapidamispaberi tootmine 56%5Tallink GruppTAL1TBalti põhinimekiriTallinna börsLaevandus 32%6AprangaAPG1LBalti põhinimekiriVilniuse börsJaekaubandus 23%
Kajastab ettevõtteid, kes olid börsil kogu 2023. aasta jooksul.

 Suurima turuväärtuse langusega ettevõtted (2023. aastal)  
KohtEttevõtte nimiLühinimiTurgEttevõtte koduturgTegevusvaldkondTuruväärtuse langus 2023. aastal (%)1City ServiceCTS1LBalti First North välisaktsiate nimekiriVilniuse börsKinnisvarahaldus -86%2ELMO RentELMOFirst North aktsianimekiriTallinna börsElektriautode rent -80%3Robus GroupROBUSFirst North aktsianimekiriTallinna börsVideotreeningud ja treeninginventari müük -66%4Punktid TechnologiesPNKTDFirst North aktsianimekiriTallinna börsVideomängude koodide veebipõhine müük -63%5Airobot TechnologiesAIRFirst North aktsianimekiriTallinna börsSisekliima tehnoloogia- ja tootmisettevõte -50%6Bercman TechnologiesBERCMFirst North aktsianimekiriTallinna börsLiiklusohutust suurendatavate toodete ja teenuste arendamine -46%7SAF TehnikaSAF1RBalti põhinimekiriRiia börsTelekommunikatsioonitoodete müük -45%
Kajastab ettevõtteid, kes olid börsil kogu 2023. aasta jooksul.

 Suurimad maaklerteenuse pakkujad 
Eraldiseisvaid üksusi vaadates on börsi suurim maaklerteenuse pakkuja LHV Pank. Tehingute rahalisest mahust tehakse 38% ja tehingute arvust 47% LHV Panga maaklerteenust kasutades. 

Vaadates ühe kontserni üksusi summaarselt, siis on börsi suurim maakleriteenuse osutaja Swedbank (Swedbanki Eesti, Leedu, Läti ja Rootsi üksuste maaklerteenust kasutades tehtud tehingute rahaline maht moodustab 39% börsi käibest ja 40% tehingute arvust). SEB Panga kontserni kuuluvate üksuste kaudu tehakse tehinguid mahus, mis moodustab 20% kogu börsi rahalisest tehingumahust (7% tehingute arvust). Ülejäänud maaklerite turuosa moodustab igaühel vähem kui 3% börsi tehingute rahalisest mahust ja ka arvust.

 Vaata ka 
Euroopa börside loend
Nasdaq Nordic
Tallinna börs
Riia börs
Vilniuse börs

 Viited 

 Välislingid 
Balti börs

Kategooria:Börsid